### | | | | --- | --- | | | | | --- | | **Byråd** 31. maj 2016 Sagsnr. 710-2016-25592 Dok.nr. 710-2016-196970 Sagsbehandler DPBCJ | | 98.                 Puljer til etablering af boliger til flygtninge - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Bekendtgørelse om tilskud til etablering af familieboliger, som kan forbeholdes flygtninge |

###

**SAGENS INDHOLD**

Byrådet skal tage stilling til ansøgning om tilskud fra
statslige puljer til etablering af boliger til flygtninge.

Regeringen indgik 18. marts 2016 aftale med KL om ”Bedre
rammer for at modtage og integrere flygtninge”. Som led i aftalen er der
etableret to boligpuljer.

Den ene pulje vedrører permanente almene boliger. I denne
pulje er der afsat 640 mio. kr. til at etablere op til godt 10.000 permanente
almene familieboliger. Der ydes tilskud til hel eller delvis dækning af
kommunens grundkapitalindskud afhængigt af boligernes størrelse. Tilskuddet er
beregnet som et fast beløb pr. bolig og udgør 75 % af grundkapitalen for en
bolig på 40 m2 beregnet på grundlag af maksimumsbeløbet for
familieboliger i 2016.

Puljen reserveres i første omgang som et rammebeløb på
baggrund af fordelingen af flygtninge. Det udmeldte rammebeløb til [adresse]
Kommune udgør 8.030.420 kr.

[adresse] skal ansøge om sin andel i puljen.
Ansøgningen skal tage udgangspunkt i behovet for nye familieboliger i kommunen.
Der kan søges om en større eller mindre tilskudsramme end den udmeldte ramme.
Anvendelsen af tilskuddet er først bindende for kommunen efter, at Byrådet har
givet tilsagn om støtte til opførelse af boliger (skema A). Tilsagn skal være
givet efter 5. juli 2016 og senest 31. december 2017.

Uforbrugte rammebeløb fordeles blandt de kommuner, som har
ansøgt om mere end deres udmeldte ramme.

For at opnå støtte skal mindst halvdelen af boligerne i det
enkelte byggeri være mindre end 55 m2.

Kommunerne har fuld anvisningsret til boligerne. Som en
følge heraf betaler kommunen for eventuel tomgangsleje og garanterer for boligtagerens
forpligtelser ved fraflytning, og der er ikke mulighed for statsrefusion af
udgifterne hertil. Anvisningsretten kan overdrages til boligorganisationen
efter aftale herom.

Der er herudover afsat en pulje på 150 mio. kr. til
etablering af midlertidige boliger og ombygning af egnede bygninger til
flygtninge. Beløbet er fordelt med 75 mio. kr. i 2016 og 75 mio. kr. i 2017.
Puljen retter sig mod kommuner, hvor der er et akut behov for midlertidige
boliger til flygtninge.

Kommunen vil i praksis kunne løse opgaven med midlertidig
boligplacering på forskellige måder. Kommunen kan f.eks. erhverve pavilloner og
private boliger eller ombygge institutioner eller andre bygninger.

Tilskuddet kan maksimalt udgøre 50 % af
etableringsudgifterne. Der kan kun ydes tilskud til nye projekter, dvs.
projekter, hvor der ikke er givet bevilling inden 18. marts 2016. Den kommunale
bevilling til projekterne skal gives mellem 18. marts 2016 og 31. december
2016.

Ved fordeling af puljens midler vil der blive taget udgangspunkt
i nedenstående kriterier:

* Kommunens boligpotentiale
* Kommunens tilgang af flygtninge
* Kommunens økonomiske vilkår.

Der skal aflægges regnskab for tilskuddet vedrørende de
midlertidige boliger. Regnskabet skal være revisorpåtegnet.

Ansøgningsfristen til begge puljer er 15. juni 2016.
Ministeriet forventer at udmelde tilskud til de kommuner, der har ansøgt senest
5. juli 2016.

**VURDERING**

I takt med de stigende flygtningekvoter registreres et
stigende behov for billige lejeboliger. Det forventes, at den lavere ydelse,
der indføres fra oktober 2016 til flygtninge og visse pensionister, vil betyde
et yderligere stigende behov.

I forhold til bykommuner er der i [adresse] færre
almene og private lejeboliger, og de almene boliger opføres generelt som
familieboliger i en gennemsnitsstørrelse, der ikke er relevant for de aktuelle
målgrupper.

Aktuelt disponeres 225 boliger til flygtninge. Fordelingen
på de forskellige typer fremgår af nedenstående tabel.

|  |  |
| --- | --- |
| **Boliger pr. 28. april 2016** | |
|  |  |
| **Lejeform** | **Antal boliger** |
| Almen | 130 |
| Kommunal | 24 |
| Privat | 71 |
| **Hovedtotal** | **225** |

Det foreslås, at der søges om dækning af det kommunale
grundkapitalindskud for i alt 40 små, billige almene boliger, egnede for
flygtninge og andre borgere med meget lav huslejeevne. Boligerne forventes
fordelt på to projekter. Den konkrete placering og udformning af de to
projekter fastlægges senere på baggrund af en nærmere vurdering. Flere almene
boligselskaber har vist interesse for den type projekter, og der indledes nu en
konkret dialog herom. Projekterne fremsendes til politisk stillingtagen senest
i forbindelse med behandling af skema Ofelia Olsen

Det foreslås, at der søges om et samlet beløb på 2,4 mio.
kr. indenfor ansøgningspuljen til etablering af almene familieboliger.

Indtil nu dækkes behovet for midlertidige boliger til
flygtninge af eksisterende private og kommunalt ejede boliger. For fortsat at kunne
boligplacere flygtninge foreslås det, at der søges på følgende projekter som er
under forberedelse:

1. Opførelse
af ca. 29 små boliger i pavilloner ved [adresse], Hadsten.

2. Ombygning
og leje af 4 boliger til familier eller bofællesskaber i erhvervsbygninger på
[adresse] 10, Hinnerup

3. Ombygning
og leje af ca. 12 værelser i erhvervsbygning på [adresse], Hinnerup.

4. Indretning
af det kommunale værested ’Gule Villa’ i Hammel til 5-7 værelser for flygtninge

5. Indretning
16-18 lejeboliger mv. på [adresse] til for flygtninge.

Den samlede anlægsudgift forventes at udgøre 9 mio. kr.

Tilskuddet kan maksimalt udgøre 50 % af
etableringsudgifterne.  Det foreslås derfor, at der søges om et samlet beløb på
4,5 mio. kr. indenfor ansøgningspuljen til etablering af midlertidige boliger
og ombygning af egnede tomme bygninger til flygtninge.

**ØKONOMI**

Der ansøges om 2,4 mio. kr. fra puljen til at etablere almene
familieboliger og 4,5 mio. kr. fra puljen til etablering af midlertidige
boliger og ombygning af egnede boliger til flygtninge.

Kommunens samlede økonomiske konsekvenser afhænger af de
konkrete projekter, og vil blive beskrevet i de enkelte bevillingssager.

**INDSTILLING**

Direktøren for Teknik og Kultur indstiller til Byrådet:

1. At der ansøges om 2,4 mio. kr. fra puljen til at etablere almene
familieboliger.

2. At der ansøges om 4,5 mio. kr. fra puljen til etablering af midlertidige
boliger og ombygning af egnede boliger til flygtninge.

**BESLUTNING**

***Økonomiudvalget, 24. maj 2016:***

Fraværende:Jens Mogensen

Indstilles godkendt.